Għax beda jxomm it-telfa ġejja, Muscat u l-Ministri tiegħu bdew kampanja ta’ biża fejn, f’temp ta’ 24 siegħa diġà beżżgħu darbtejn bil-possibilità ta’ Gvern ġdid Nazzjonalista. Saħaq dan il-Partit Nazzjonalista b’reazzjoni għall-konferenza tal-aħbarijiet tal-Ministru Edward Scicluna Il-Partit Nazzjonalista qal li l-poplu mhux talli m’għandux għal xiex jibża’ mill-Partit Nazzjonalista fil-Gvern, iżda talli jista’ jserraħ rasu. Fost l-oħrajn, Gvern ġdid Nazzjonalista: Wara erba’ snin jinjora, imbagħad jirredikola, imbagħad jattakka lill-Kap tal-Partit Nazzjonalista Simon Busuttil, issa Joseph Muscat qabdu paniku u nesa’ l-pożittività falza tiegħu u minflok beda jbeżża’ bil-babaw. Iżda għan-nies kollha ta’ rieda tajba, it-tbeżżiegħ ta’ Joseph Muscat dwar il-Partit Nazzjonalista mhu xejn ħlief gidba oħra.